CELEX: 22005D1223(01)
Language: da
Date: 2005-07-04 00:00:00
Title: Associeringsrådet EU-Tunesiens henstilling af  4. juli 2005  om gennemførelse af handlingsplanen EU-Tunesien

23.12.2005   
            
            
               DA
            
            
               Den Europæiske Unions Tidende
            
            
               C 327/3
            
         
      ASSOCIERINGSRÅDET EU-TUNESIENS HENSTILLING
   
   af 4. juli 2005
   om gennemførelse af handlingsplanen EU-Tunesien
   (2005/C 327/03)
   ASSOCIERINGSRÅDET EU-TUNESIEN HAR —
   under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, særlig artikel 80, og
   ud fra følgende betragtninger:
   
               (1)
            
            
               Artikel 80 i Euro-Middelhavsaftalen bemyndiger associeringsrådet til at rette passende henstillinger med henblik på at virkeliggøre aftalens mål.
            
         
               (2)
            
            
               Efter artikel 90 i Euro-Middelhavsaftalen træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen og de drager omsorg for, at aftalens mål virkeliggøres.
            
         
               (3)
            
            
               Parterne i Euro-Middelhavsaftalen har godkendt teksten til handlingsplanen EU-Tunesien.
            
         
               (4)
            
            
               Handlingsplanen EU-Tunesien skal underbygge gennemførelsen af Euro-Middelhavsaftalen med konkrete tiltag, som kan tjene som praktisk vejledning for gennemførelsen.
            
         
               (5)
            
            
               Handlingsplanen har to formål, nemlig at udstikke konkrete tiltag til opfyldelse af parternes forpligtelser i henhold til Euro-Middelhavsaftalen og de bredere rammer for en yderligere styrkelse af forbindelserne mellem EU og Tunesien med et betydeligt mål af økonomisk integration og et udvidet politisk samarbejde i overensstemmelse med de generelle mål for Euro-Middelhavsaftalen —
            
         VEDTAGET FØLGENDE HENSTILLING:
   Eneste artikel
   Associeringsrådet henstiller, at parterne gennemfører handlingsplanen EU-Tunesien (1), i det omfang dette bidrager til at virkeliggøre målene for Euro-Middelhavsaftalen.
   
      Udfærdiget i Bruxelles den 4. juli 2005
      
         
            På associeringsrådets vegne
         
         Jean ASSELBORN
         
         
            Formand
         
      
   
   
      (1)  http://register.consilium.eu.int